title: 2005/521/ES: Sklep Sveta z dne 22. novembra 2004 o podpisu Okvirnega sporazuma med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti

text:
               22.7.2005

               SL

               Uradni list Evropske unije

               L 192/28

         SKLEP SVETA
   z dne 22. novembra 2004
   o podpisu Okvirnega sporazuma med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti
   (2005/521/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 13, 71, 80, 95, 127, 137, 149, 150, 151, 152, 153, 157, 166, 175, 280 in 308 Pogodbe v povezavi z drugim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)(2)

               Komisija je v imenu Skupnosti s pogajanji dosegla Okvirni sporazum s Srbijo in Črno goro o splošnih načelih za sodelovanje v programih Skupnosti.S pridržkom kasnejše sklenitve, bi bilo potrebno sporazum, ki je bil parafiran 4. oktobra 2004, podpisati –

         SKLENIL:
   Edini člen
   S pridržkom njegove poznejše sklenitve je predsednik Sveta pooblaščen, da imenuje osebo pooblaščeno za podpis Okvirnega sporazuma med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti, v imenu Evropske skupnosti.

      V Bruslju, 22. novembra 2004

            Za Svet

            Predsednik

         B. R. BOT

   OKVIRNI SPORAZUM
   med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti
   EVROPSKA SKUPNOST, v nadaljnjem besedilu „Skupnost“,
   na eni strani in
   SRBIJA IN ČRNA GORA,
   na drugi strani,
   v nadaljnjem besedilu „pogodbenici“, STA SE –
   OB UPOŠTEVANJU NASLEDNJEGA:

               (1)

               Evropski svet je decembra 2002 v Kopenhagnu potrdil Evropsko perspektivo o državah zahodnega Balkana kot o potencialnih kandidatkah ter poudaril svojo odločenost, da podpre njihova prizadevanja glede približevanja Evropski uniji.

               (2)

               Evropski svet je junija 2003 v Solunu potrdil, da bo proces stabilizacije in pridružitve ostal okvir za evropsko usmeritev držav zahodnega Balkana vse do njihovega pristopa v prihodnosti, ter potrdil „Solunsko agendo za države zahodnega Balkana: približevanje evropskemu združevanju“, ki naj bi na podlagi izkušenj s širitvijo utrdila odnose med EU in zahodnim Balkanom.

               (3)

               Solunska agenda poziva države zahodnega Balkana, da sodelujejo v programih in agencijah Skupnosti v skladu z načeli, določenimi za sodelovanje držav kandidatk, kar naj bi pripomoglo pri seznanjanju zadevnih držav in njihovega prebivalstva s politiko in načinom dela v EU in jih tako trdneje zasidralo v EU in jih spodbujalo na njihovi poti k evropskemu združevanju.

               (4)

               Srbija in Črna gora je izrazila željo po sodelovanju v programih Skupnosti.

               (5)

               Posebne pogoje glede sodelovanja Srbije in Črne gore v vsakem programu posebej, vključno s finančnim prispevkom, je treba določiti s sporazumom med Komisijo Evropskih skupnosti, ki deluje v imenu Skupnosti, in pristojnimi oblastmi Srbije in Črne gore –

         DOGOVORILI O NASLEDNJEM:
   Člen 1
   Srbija in Črna gora sme sodelovati v naslednjih programih Skupnosti:

               1.

               Tekočih programih Skupnosti iz Priloge, v katerih lahko začne Srbija in Črna gora sodelovati z začetkom veljavnosti tega sporazuma (v nadaljnjem besedilu „Sporazum“).

               2.

               Programih Skupnosti, oblikovanih ali obnovljenih po začetku veljavnosti Sporazuma in ki vsebujejo otvoritveno klavzulo, ki predvideva sodelovanje Srbije in Črne gore.

         Člen 2
   Srbija in Črna gora v skladu s posebnimi programi v katerih sodeluje, finančno prispeva k splošnemu proračunu Evropske unije.
   Člen 3
   Predstavnikom Srbije in Črne gore se dovoli, da kot opazovalci sodelujejo v upravnih odborih za spremljanje programov, h katerim Srbija in Črna gora finančno prispeva, in sicer pri točkah, ki zadevajo Srbijo in Črno goro.
   Člen 4
   Za projekte in pobude, ki jih predložijo udeleženci iz Srbije in Črne gore, v največji možni meri veljajo enaki pogoji, pravila in postopki, ki veljajo za zadevne programe, kot se uporabljajo za države članice.
   Člen 5
   Posebni pogoji glede sodelovanja Srbije in Črne gore v vsakem programu posebej, zlasti plačljivi finančni prispevek, bodo določeni s sporazumom v obliki Memoranduma o soglasju med Komisijo, ki deluje v imenu Skupnosti, in Srbijo in Črno goro.
   Če Srbija in Črna gora zaprosi za zunanjo pomoč Skupnosti na podlagi Uredbe Sveta (ES) št. 2666/2000 z dne 5. decembra 2000, kakor je bila spremenjena z Uredbo Sveta (ES) št. 2415/2001 z dne 10. decembra 2001 o pomoči za Albanijo, Bosno in Hercegovino, Hrvaško, Zvezno republiko Jugoslavijo in Nekdanjo jugoslovansko republiko Makedonijo ali v skladu s kakšno podobno uredbo o zunanji pomoči Skupnosti Srbiji in Črni gori, ki bi lahko bila sprejeta v prihodnosti, se pogoji o uporabi pomoči Skupnosti s strani Srbije in Črne gore določijo v sporazumu o financiranju.
   Člen 6
   Memorandum o soglasju v skladu s finančno uredbo Skupnosti določa, da se bodo finančni nadzor oziroma revizije izvajale pod vodstvom Evropske komisije, OLAF-a in Računskega sodišča Evropskih skupnosti.
   Določijo se podrobnejše določbe o finančnem nadzoru in reviziji, upravni ukrepi, kazni in izterjave, ki Evropski komisiji OLAF-u in Računskemu sodišču dodelijo pooblastila, enaka tistim, ki jih imajo v zvezi z upravičenci ali izvajalci s sedežem v Skupnosti.
   Člen 7
   Sporazum se uporablja za nedoločen čas.
   Vsaka pogodbenica lahko ta sporazum drugi odpove s pisnim uradnim obvestilom. Ta sporazum preneha veljati šest mesecev od datuma takšnega uradnega obvestila.
   Člen 8
   Najpozneje po treh letih po dnevu začetka veljavnosti tega sporazuma, nato pa vsake tri leta, lahko obe pogodbenici preverita izvajanje tega sporazuma na podlagi dejanskega sodelovanja Srbije in Črne gore v enem ali več programih Skupnosti.
   Člen 9
   Na eni strani se ta sporazum uporablja na ozemljih, na katerih se uporablja Pogodba o ustanovitvi Evropske skupnosti, in pod pogoji, določenimi v navedeni pogodbi, in na drugi strani na ozemlju Srbije in Črne gore.
   Člen 10
   Ta sporazum začne veljati na dan prejema zadnjega pisnega obvestila po diplomatski poti, s katerim vsaka pogodbenica obvesti drugo pogodbenico, da je njen postopek za začetek veljavnosti tega sporazuma končan.
   Člen 11
   1.   Sporazum je sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, nemškem, nizozemskem, poljskem, portugalskem, slovaškem, slovenskem, španskem, švedskem jeziku in uradnem jeziku Srbije in Črne gore.
   2.   Ko bodo institucije Evropske unije zavezane k objavi vseh uradnih aktov v malteškem jeziku v Uradnem listu Evropske unije, bo Sporazum v dveh izvodih sestavljen tudi v malteškem jeziku.
   3.   Besedila so enako verodostojna v vseh jezikih.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         За Европску заједницу

         За Савет министара Србије и Ирне Горе

   PRILOGA
   SEZNAM TEKOČIH PROGRAMOV IZ ČLENA 1

               —

               Boj proti diskriminaciji (2001–2006) (1)

               —

               Boj proti socialni izključenosti (2002–2006) (2)

               —

               Ukrepi Skupnosti v podporo potrošniški politiki (2004–2007) (3)

               —

               Akcijski program Skupnosti za spodbujanje ustanov, ki so aktivne na evropski ravni, in podporo posebnim dejavnostim na področju izobraževanja in usposabljanja (2004–2006) (4)

               —

               Akcijski program Skupnosti za spodbujanje aktivnega evropskega državljanstva (2004–2006) (5)

               —

               Ukrepi Skupnosti na področju javnega zdravja (2003–2008) (6)

               —

               Kultura 2000 (2000–2006) (7)

               —

               Carina (2003–2007) (8)

               —

               Daphne II (2004–2008) (9)

               —

               eContent Plus (2004–2008) (10)

               —

               eUčenje (2004–2006) (11)

               —

               Erasmus Mundus (2004–2008) (12)

               —

               Program (2003–2007) (13)

               —

               Enakost spolov (2001–2006) (14)

               —

               Hercules (2004–2006) (15)

               —

               Inteligentna energija za Evropo (2003–2006) (16)

               —

               Life (2000–2006) (17)

               —

               Leonardo da Vinci II (2000–2006) (18)

               —

               Marco Polo (2003–2010) (19)

               —

               Media Plus (20)/Media Training (21) (2001–2006)

               —

               Varnejši internet plus (2005–2008) (22)

               —

               Šesti okvirni program RTR (2002–2006) (23)

               —

               Socrates II (2001–2006) (24)

               —

               Mladi (2000–2006) (25)

      (1)  Glej Sklep Sveta 2000/750/ES z dne 27. novembra 2000 o določitvi akcijskega programa Skupnosti za boj proti diskriminaciji (2001 do 2006) (UL L 303, 2.12.2000, str. 23).

      (2)  Glej Sklep Evropskega parlamenta in Sveta št. 50/2002/ES z dne 7. decembra 2001 o uvedbi akcijskega programa Skupnosti za spodbujanje sodelovanja med državami članicami za boj proti socialni izključenosti (UL L 10, 12.1.2002, str. 1).

      (3)  Glej Sklep Evropskega parlamenta in Sveta št. 20/2004/ES z dne 8. decembra 2003 o uvedbi splošnega okvira za financiranje ukrepov Skupnosti v podporo potrošniški politiki v letih 2004 do 2007 (UL L 5, 9.1.2004, str. 1).

      (4)  Glej Sklep Evropskega parlamenta in Sveta št. 791/2004/ES z dne 21. aprila 2004 o akcijskem programu Skupnosti za spodbujanje ustanov, ki so aktivne na evropski ravni, ter podpiranju posebnih dejavnosti na področju izobraževanja in usposabljanja (UL L 138, 30.4.2004, str. 31).

      (5)  Glej Sklep Sveta 2004/100/ES z dne 26. januarja 2004 o vzpostavitvi akcijskega programa Skupnosti za spodbujanje aktivnega evropskega državljanstva (državljanska udeležba) (UL L 30, 4.2.2004, str. 6).

      (6)  Glej Sklep Evropskega parlamenta in Sveta št. 1786/2002/ES z dne 23. septembra 2002 o sprejetju programa ukrepov Skupnosti na področju javnega zdravja (2003–2008) (UL L 271, 9.10.2002, str. 1).

      (7)  Glej Sklep Evropskega parlamenta in Sveta št. 508/2000/ES z dne 14. februarja 2000 o uvedbi programa Kultura 2000 (UL L 63, 10.3.2.2000, str. 1) in Sklep Evropskega parlamenta in Sveta št. 626/2004/ES z dne 31. marca 2004 o spremembah Sklepa št. 508/2000/ES o uvedbi programa Kultura 2000 (UL L 99, 3.4.2004, str. 3).

      (8)  Glej Sklep Evropskega parlamenta in Sveta št. 253/2003/ES z dne 11. februarja 2003 o sprejetju akcijskega programa za carino v Skupnosti (Carina 2007) (UL L 36, 12.2.2003, str. 1).

      (9)  Glej Sklep Evropskega parlamenta in Sveta št. 803/2004/ES z dne 21. aprila 2004 o sprejetju akcijskega programa Skupnosti (2004 do 2008) za preprečevanje nasilja nad otroki, mladimi in ženskami in boj proti njemu ter za zaščito žrtev in ogroženih skupin (program Daphne II) (UL L 143, 30.4.2004, str. 1).

      (10)  Čaka na sprejetje – Glej COM(2004) 96 konč., 2004/0025 (COD).

      (11)  Glej Odločbo Evropskega parlamenta in Sveta št. 2318/2003/ES z dne 5. decembra 2003 o sprejetju večletnega programa (2004 do 2006) za učinkovito vključevanje informacijskih in komunikacijskih tehnologij (IKT) v sisteme izobraževanja in usposabljanja v Evropi (program eUčenje) (UL L 345, 31.12.2003, str. 9).

      (12)  Glej Sklep Evropskega parlamenta in Sveta št. 2317/2003/ES z dne 5. decembra 2003 o programu za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami (Erasmus Mundus) (2004 do 2008) (UL L 345, 31.12.2003, str. 1).

      (13)  Glej Sklep Evropskega parlamenta in Sveta št. 2235/2002/ES z dne 3. decembra 2002 o sprejetju programa Skupnosti za boljše delovanje davčnih sistemov na notranjem trgu (Program Fiscalis) (2003–2007) (UL L 341, 17.12.2002, str. 1).

      (14)  Glej Odločbo Sveta št. 2001/51/ES z dne 20. decembra 2000 o določitvi programa v zvezi z okvirno strategijo Skupnosti za enakost spolov (2001–2005) (UL L 17, 19.1.2001, str. 22).

      (15)  Glej Sklep Evropskega parlamenta in Sveta št. 804/2004/ES z dne 21. aprila 2004 o delovnem programu Skupnosti za spodbujanje dejavnosti na področju zaščite finančnih interesov Skupnosti (program Hercules) (UL L 143, 30.4.2004, str. 9).

      (16)  Glej Sklep Evropskega parlamenta in Sveta št. 1230/2003/ES z dne 26. junija 2003 o sprejetju večletnega akcijskega programa na področju energije: „Inteligentna energija – Evropa“ (2003–2006) (UL L 176, 15.7.2003, str. 29).

      (17)  Glej Uredbo Evropskega parlamenta in Sveta (ES) št. 1655/2000 z dne 17. julija 2000 o finančnem instrumentu za okolje (LIFE) (UL L 192, 28.7.2000, str. 1), kakor je bila spremenjena z Uredbo (ES) št. 1682/2003 (UL L 308, 5.10.2004, str. 1).

      (18)  Glej Sklep Sveta št. 1999/382/ES z dne 26. aprila 1999 o izvedbi druge faze delovnega programa poklicnega usposabljanja Skupnosti „Leonardo da Vinci“ (UL L 146, 11.6.1999, str. 33).

      (19)  Glej Uredbo Evropskega parlamenta in Sveta (ES) št. 1382/2003 z dne 22. julija 2003 o dodeljevanju finančne pomoči Skupnosti za večjo okoljsko učinkovitost sistema tovornega prometa (program Marco Polo) (UL L 196, 2.8.2003, str. 1).

      (20)  Glej Popravek Odločbe Sveta 2000/821/ES z dne 20. decembra 2000 o izvajanju programa za spodbujanje razvoja, distribucije in promocije evropskih avdiovizualnih del (MEDIA Plus razvoj, distribucija in promocija) (2001–2005) (UL L 336, 30.12.2000, str. 82) (UL L 13, 17.1.2001, str. 34), kakor je bila spremenjena z Odločbo Evropskega parlamenta in Sveta št. 846/2004/ES (UL L 157, 30.4.2004, str. 4).

      (21)  Glej Sklep Evropskega parlamenta in Sveta št. 163/2001/ES z dne 19. januarja 2001 o izvajanju programa usposabljanja za strokovnjake v industriji evropskih avdiovizualnih programov (usposabljanje MEDIA) (2001–2005) (UL L 26, 27.1.2001, str. 1), kakor je bil spremenjen s Sklepom št. 845/2004 (UL L 157, 30.4.2004, str. 1).

      (22)  Čaka na sprejetje – Glej COM(2004) 91 konč., 2004/0023 (COD).

      (23)  Glej Sklep Evropskega parlamenta in Sveta št. 1513/2002/ES z dne 27. junija 2002 o šestem okvirnem programu Evropske skupnosti na področju raziskav, tehnološkega razvoja in predstavitvenih dejavnosti, ki prispeva k oblikovanju Evropskega raziskovalnega prostora in k inovacijam (2002–2006) (UL L 232, 29.8.2002, str. 1).

      (24)  Glej Sklep Evropskega parlamenta in Sveta št. 253/2000/ES z dne 24. januarja 2000 o uvedbi druge faze akcijskega programa Skupnosti na področju izobraževanja „Socrates“ (UL L 28, 3.2.2000, str. 1).

      (25)  Glej Sklep Evropskega parlamenta in Sveta št. 1031/2000/ES z dne 13. aprila 2000 o uvedbi akcijskega programa Skupnosti „Mladi“ (UL L 117, 18.5.2000, str. 1).


title: 2006/408/ES: Sklep Sveta z dne  12. junija 2006  o imenovanju nemškega člana Odbora regij

text:
               13.6.2006

               SL

               Uradni list Evropske unije

               L 159/14

      SKLEP SVETA

   z dne 12. junija 2006
   o imenovanju nemškega člana Odbora regij
   (2006/408/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Po odstopu g. Jochena RIEBELA se je sprostilo mesto člana Odbora regij –

         SKLENIL:
   Člen 1
   G. Volker HOFF, „minister dežele Hessen za zvezne in evropske zadeve ter pristojni za deželo Hessen pri zvezni vladi“, se imenuje za člana Odbora regij, kjer za preostanek mandata, tj. do 25. januarja 2010, zamenja g. Jochena RIEBELA.
   Člen 2
   Ta sklep začne učinkovati na dan sprejetja.

      V Luxembourgu, 12. junija 2006

            Za Svet

            Predsednica

         U. PLASSNIK

      (1)  UL L 56, 25.2.2006, str. 75.


title: 2012/744/EU: Sklep Sveta, sprejet v medsebojnem soglasju s predsednikom Komisije, z dne 28. novembra 2012 o imenovanju novega člana Evropske komisije

text:
               4.12.2012

               SL

               Uradni list Evropske unije

               L 332/21

         SKLEP SVETA,
   sprejet v medsebojnem soglasju s predsednikom Komisije,
   z dne 28. novembra 2012
   o imenovanju novega člana Evropske komisije
   (2012/744/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti drugega odstavka člena 246 Pogodbe,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Evropski svet je 9. februarja 2010 sprejel Sklep 2010/80/EU (2) o imenovanju Evropske komisije za obdobje do 31. oktobra 2014.

               (2)

               Predsednik Komisije g. José Manuel DURÃO BARROSO je v pismu z dne 16. oktobra 2012 obvestil Svet, da je g. John DALLI odstopil s položaja člana Komisije s takojšnjim učinkom.

               (3)

               V skladu z drugim odstavkom člena 246 Pogodbe o delovanju Evropske unije se mesto, ki se izprazni zaradi odstopa člana, za preostanek njegovega mandata zapolni z novim članom z istim državljanstvom.

               (4)

               Zato bi bilo treba imenovati novega člana Komisije –

         SPREJEL NASLEDNJI SKLEP:
   Člen 1
   Svet v medsebojnem soglasju s predsednikom Komisije g. Joséjem Manuelom DURÃOM BARROSOM imenuje g. Tonia BORGA za člana Komisije za preostanek mandata, ki traja do 31. oktobra 2014.
   Člen 2
   Ta sklep začne veljati na dan sprejetja.

      V Bruslju, 28. novembra 2012

            Za Svet

            Predsednik

         S. ALETRARIS

      (1)  Mnenje z dne 21. novembra 2012 (še ni objavljeno v Uradnem listu).

      (2)  UL L 38, 11.2.2010, str. 7.


title: 2012/839/EU: Sklep Evropske centralne banke z dne 19. decembra 2012 o začasnih ukrepih glede primernosti tržnih dolžniških instrumentov, ki jih je izdala ali zanje v celoti jamči Helenska republika (ECB/2012/32)

text:
               29.12.2012

               SL

               Uradni list Evropske unije

               L 359/74

         SKLEP EVROPSKE CENTRALNE BANKE
   z dne 19. decembra 2012
   o začasnih ukrepih glede primernosti tržnih dolžniških instrumentov, ki jih je izdala ali zanje v celoti jamči Helenska republika
   (ECB/2012/32)
   (2012/839/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, člena 18 in druge alinee člena 34.1,
   ob upoštevanju Smernice ECB/2011/14 z dne 20. septembra 2011 o instrumentih in postopkih denarne politike Eurosistema (1) in zlasti oddelka 1.6 in oddelkov 6.3.1, 6.3.2 in 6.4.2 v Prilogi I k Smernici,
   ob upoštevanju naslednjega:

               (1)

               V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro (NCB), sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Merila za ugotavljanje primernosti zavarovanja za potrebe operacij denarne politike Eurosistema so določena v Prilogi I k Smernici ECB/2011/14.

               (2)

               V skladu z oddelkom 1.6 Priloge I k Smernici ECB/2011/14 lahko Svet ECB kadar koli spremeni instrumente, pogoje, merila in postopke za izvajanje operacij denarne politike Eurosistema. V skladu z oddelkom 6.3.1 Priloge I k Smernici ECB/2011/14 si Eurosistem pridržuje pravico, da na podlagi informacij, ki so zanj relevantne, ugotovi, ali izdaja, izdajatelj, dolžnik ali garant izpolnjuje njegove zahteve glede visokih standardov.

               (3)

               Na podlagi Sklepa ECB/2012/3 z dne 5. marca 2012 o primernosti tržnih dolžniških instrumentov, ki jih je izdala ali zanje v celoti jamči Helenska republika, v kontekstu ponudbe Helenske republike za izmenjavo dolga (2), se minimalne zahteve Eurosistema glede pragov kreditne kvalitete začasno niso uporabljale za tržne dolžniške instrumente, ki jih je izdala ali zanje v celoti jamči Helenska republika, ti instrumenti pa so bili označeni kot primerni za čas trajanja izboljšanja kakovosti zavarovanja, ki ga je Helenska republika zagotovila NCB. Ob koncu izboljšanja kakovosti zavarovanja in glede na to, da takrat ni bilo zagotovljeno, da bi tržni dolžniški instrumenti, ki jih je izdala ali zanje v celoti jamči Helenska republika, predstavljali ustrezno zavarovanje, je Svet ECB sprejel Sklep ECB/2012/14 (3), ki je razveljavil Sklep ECB/2012/3 z učinkom od 25. julija 2012, s tem pa so taki instrumenti postali neprimerni.

               (4)

               Svet ECB je sedaj preučil pozitivno oceno, ki jo je Euroskupina dala svežnju ukrepov v zvezi s prvim pregledom drugega programa gospodarskega prilagajanja za Grčijo.

               (5)

               Svet ECB meni, da je ta sveženj ukrepov ustrezen, tako da imajo tržni dolžniški instrumenti, ki jih je izdala ali zanje v celoti jamči Helenska republika, standard kakovosti, ki zadostuje za zagotovitev njihove primernosti za zavarovanje pri operacijah denarne politike Eurosistema, ne glede na katero koli zunanjo bonitetno oceno.

               (6)

               Svet ECB je zato odločil, da so tržni dolžniški instrumenti, ki jih je izdala ali zanje v celoti jamči Helenska republika, ponovno primerni za operacije denarne politike Eurosistema, zanje pa se uporabljajo posebni odbitki, ki se razlikujejo od tistih iz oddelka 6.4.2 Priloge I k Smernici ECB/2011/14.

               (7)

               Ta izjemen ukrep se bo uporabljal začasno, dokler ne bo Svet ECB presodil, da se lahko za operacije denarne politike ponovno uvede normalna uporaba Eurosistemovih meril primernosti in okvira za obvladovanje tveganj –

         SPREJEL NASLEDNJI SKLEP:
   Člen 1
   Neuporaba nekaterih določb Smernice ECB/2011/14 in primernost tržnih dolžniških instrumentov, ki jih je izdala ali zanje v celoti jamči Helenska republika
   1.   Minimalne zahteve Eurosistema glede kreditne kvalitete, določene v pravilih bonitetnega okvira Eurosistema za nekatero tržno finančno premoženje v oddelku 6.3.2 Priloge I k Smernici ECB/2011/14, se ne uporabljajo za tržne dolžniške instrumente, ki jih je izdala ali zanje v celoti jamči Helenska republika.
   2.   Tržni dolžniški instrumenti, ki jih je izdala ali zanje v celoti jamči Helenska republika, predstavljajo primerno zavarovanje za potrebe operacij denarne politike Eurosistema, zanje pa se uporabljajo posebni odbitki, določeni v Prilogi k temu sklepu.
   3.   V primeru razhajanj med tem sklepom in Smernico ECB/2011/14 prevlada ta sklep.
   Člen 2
   Začetek veljavnosti
   Ta sklep začne veljati 21. decembra 2012.

      V Frankfurtu na Majni, 19. decembra 2012

            Predsednik ECB

         Mario DRAGHI

      (1)  UL L 331, 14.12.2011, str. 1.

      (2)  UL L 77, 16.3.2012, str. 19.

      (3)  UL L 199, 26.7.2012, str. 26.

      PRILOGA

         Seznam odbitkov, ki se uporabljajo za tržne dolžniške instrumente, ki jih je izdala ali zanje v celoti jamči Helenska republika

                     Grške državne obveznice

                     Ročnostni razred

                     Odbitki pri obveznicah s fiksnimi in variabilnimi kuponi

                     Odbitki pri brezkuponskih obveznicah

                     0-1

                  15,0

                  15,0

                     1-3

                  33,0

                  35,5

                     3-5

                  45,0

                  48,5

                     5-7

                  54,0

                  58,5

                     7-10

                  56,0

                  62,0

                     > 10

                  57,0

                  71,0

                     Bančne obveznice, za katere jamči država, in obveznice nefinančnih družb, za katere jamči država

                     Ročnostni razred

                     Odbitki pri obveznicah s fiksnimi in variabilnimi kuponi

                     Odbitki pri brezkuponskih obveznicah

                     0-1

                  23,0

                  23,0

                     1-3

                  42,5

                  45,0

                     3-5

                  55,5

                  59,0

                     5-7

                  64,5

                  69,5

                     7-10

                  67,0

                  72,5

                     > 10

                  67,5

                  81,0


title: 2005/112/ES: Sklep Sveta z dne 31. januarja 2005 o imenovanju španskega nadomestnega člana Odbora regij

text:
               9.2.2005

               SL

               Uradni list Evropske unije

               L 36/6

      SKLEP SVETA

   z dne 31. januarja 2005
   o imenovanju španskega nadomestnega člana Odbora regij
   (2005/112/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 22. januarja 2002 (1) sprejel Sklep 2002/60/ES o imenovanju članov in nadomestnih članov Odbora regij.

               (2)

               Zaradi odstopa g. Carlosa Javierja FERNÁNDEZA CARRIEDA, o katerem je bil Svet obveščen 29. novembra 2004, se je izpraznilo mesto nadomestnega člana Odbora regij –

         SKLENIL:
   Edini člen
   G. Tomás VILLANUEVA RODRÍGUEZ, Consejero de Economía y Empleo, Comunidad Autónoma de Castilla y Léon, je imenovan za nadomestnega člana Odbora regij, kjer za preostanek mandata, tj. do 25. januarja 2006, nadomesti g. Carlosa Javierja FERNÁNDEZA CARRIEDA.

      V Bruslju, 31. januarja 2005

            Za Svet

            Predsednik

         J. ASSELBORN

      (1)  UL L 24, 26.1.2002, str. 38.


               12.8.2016

               SL

               Uradni list Evropske unije

               C 294/39

         P8_TA(2014)0073
   Izvolitev varuha človekovih pravic
   Sklep Evropskega parlamenta z dne 16. decembra 2014 o izvolitvi evropskega varuha človekovih pravic (2014/2092(INS))
   (2016/C 294/10)

      Evropski parlament,

               —

               ob upoštevanju Pogodbe o delovanju Evropske unije, zlasti tretjega odstavka člena 24 in člena 228,

               —

               ob upoštevanju Pogodbe o ustanovitvi Evropske skupnosti za atomsko energijo, zlasti člena 106a,

               —

               ob upoštevanju svojega sklepa 94/262/ESPJ, ES, Euratom z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic (1),

               —

               ob upoštevanju člena 219 Poslovnika,

               —

               ob upoštevanju razpisa za predložitev nominacij (2),

               —

               ob upoštevanju svojega glasovanja z dne 16. decembra 2014,

               1.

               izvoli Emily O'REILLY za izvajanje funkcije Evropskega varuha človekovih pravic do konca parlamentarnega obdobja;

               2.

               zahteva od Emily O'REILLY, da slovesno zapriseže pred Sodiščem;

               3.

               naroči svojemu predsedniku, naj poskrbi za objavo priloženega sklepa v Uradnem listu Evropske unije;

               4.

               naroči svojemu predsedniku, naj ta sklep posreduje Svetu, Komisiji in Sodišču.

      (1)  UL L 113, 4.5.1994, str. 15.

      (2)  UL C 293, 2.9.2014, str. 13.

      PRILOGA
      SKLEP EVROPSKEGA PARLAMENTA
      z dne 16. decembra 2014
      o izvolitvi evropskega varuha človekovih pravic

         (Besedilo Priloge na tem mestu ni navedeno, saj je enako končnemu aktu, Sklepu 2014/949/EU, Euratom.)


title: 2012/773/: Sklep Sveta z dne 6. decembra 2012 o stališču, ki se sprejme v imenu Evropske unije v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Albanijo na drugi strani, v zvezi s sprejetjem določb o koordinaciji sistemov socialne varnosti

text:
               13.12.2012

               SL

               Uradni list Evropske unije

               L 340/1

         SKLEP SVETA
   z dne 6. decembra 2012
   o stališču, ki se sprejme v imenu Evropske unije v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Albanijo na drugi strani, v zvezi s sprejetjem določb o koordinaciji sistemov socialne varnosti
   (2012/773/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(2)(b) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 48 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Albanijo na drugi strani (1) (v nadaljnjem besedilu: Sporazum) določa, da mora Stabilizacijsko-pridružitveni svet s sklepom določiti predpise za uresničevanje načel iz navedenega člena.

               (2)

               V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola Združeno kraljestvo in Irska ne sodelujeta pri sprejetju tega sklepa, ki zanju ni zavezujoč niti se v njiju ne uporablja.

               (3)

               V skladu s členoma 1 in 2 Protokola št. 22 o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zanjo ni zavezujoč niti se v njej ne uporablja.

               (4)

               Primerno je, da se v zvezi s sprejetjem določb o koordinaciji sistemov socialne varnosti določi stališče, ki se v imenu Unije sprejme v Stabilizacijsko-pridružitvenem svetu.

               (5)

               Stališče Unije v okviru Stabilizacijsko-pridružitvenega sveta bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki ga Evropska unija sprejme v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Albanijo na drugi strani, v zvezi s sprejetjem določb o koordinaciji sistemov socialne varnosti, temelji na osnutku sklepa Stabilizacijsko-pridružitvenega sveta, priloženega temu sklepu.
   Predstavniki Unije v Stabilizacijsko-pridružitvenem svetu se lahko o manjših spremembah tega osnutka sklepa dogovorijo, ne da bi bilo treba sprejeti dodaten sklep Sveta.
   Člen 2
   Ta sklep začne veljati na dan sprejetja.

      V Bruslju, 6. decembra 2012

            Za Svet

            Predsednica

         S. CHARALAMBOUS

      (1)  UL L 107, 28.4.2009, str. 166.

      OSNUTEK
      SKLEP št. …/... STABILIZACIJSKO-PRIDRUŽITVENEGA SVETA EU-ALBANIJA
      z dne …
      v zvezi s sprejetjem določb o koordinaciji sistemov socialne varnosti
      STABILIZACIJSKO-PRIDRUŽITVENI SVET JE –
      ob upoštevanju Stabilizacijsko-pridružitvenega sporazuma med Evropskima skupnostma in njunimi članicami na eni strani ter Republiko Albanijo na drugi strani (1) in zlasti člena 48 Sporazuma;
      ob upoštevanju naslednjega:

                  (1)

                  Člen 48 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Albanijo na drugi strani (v nadaljnjem besedilu: Sporazum) določa koordinacijo sistemov socialne varnosti Albanije in držav članic ter načela za takšno koordinacijo.

                  (2)

                  Člen 48 Sporazuma določa, da mora Stabilizacijsko-pridružitveni svet sprejeti sklep za uresničevanje načel iz navedenega člena.

                  (3)

                  V zvezi z uporabo načela nediskriminacije ta sklep razen pravice do izvoza nekaterih dajatev ne bi smel zagotavljati nobenih dodatnih pravic, ki izhajajo iz nekaterih dejstev ali dogodkov, nastalih na ozemlju druge pogodbenice, kadar se ta dejstva ali dogodki na podlagi zakonodaje prve pogodbenice ne upoštevajo.

                  (4)

                  Pri uporabi tega sklepa bi bilo treba pravico albanskih delavcev do družinskih dajatev pogojevati s tem, da njihovi družinski člani zakonito stalno prebivajo z njimi v državi članici, kjer so delavci zaposleni. Kadar družinski člani zakonito stalno prebivajo v drugi državi članici, se uporablja Uredba (EU) št. 1231/2010 Evropskega parlamenta in Sveta z dne 24. novembra 2010 o razširitvi uporabe uredb (ES) št. 883/2004 in (ES) št. 987/2009 na državljane tretjih držav, za katere se navedeni uredbi ne uporabljata le na podlagi njihovega državljanstva (2). Kar zadeva delavčeve družinske člane, ki stalno prebivajo v državi, ki ni država članica, npr. v Albaniji, ta sklep ne bi smel biti podlaga za upravičenost do družinskih dajatev.

                  (5)

                  Uredba (EU) št. 1231/2010 razširja uporabo določb Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (3) in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (4) na državljane tretjih držav, za katere se navedene določbe ne uporabljajo le na podlagi njihovega državljanstva. Uredba (EU) št. 1231/2010 že zajema načelo, da se – kar zadeva upravičenost do nekaterih dajatev – zavarovalne dobe, ki so jih albanski delavci pridobili v različnih državah članicah, seštevajo, kakor je določeno v prvi alinei člena 48(1) Sporazuma.

                  (6)

                  Za lažjo uporabo pravil koordinacije bo morda treba določiti posebne določbe, ki bodo ustrezale posebnostim zakonodaje Albanije.

                  (7)

                  Da se zagotovi nemotena koordinacija sistemov socialne varnosti držav članic in Albanije, je treba vzpostaviti posebne določbe o sodelovanju med državami članicami in Albanijo ter med zadevno osebo in nosilcem pristojne države.

                  (8)

                  Da bi zaščitili osebe, za katere se uporablja ta sklep, in zagotovili, da zaradi začetka veljavnosti tega sklepa ne izgubijo nobenih pravic, bi bilo treba sprejeti prehodne določbe –

            SPREJEL NASLEDNJI SKLEP:
      DEL I

         SPLOŠNE DOLOČBE

      Člen 1
      Opredelitve
      1.   V tem sklepu:

                  (a)

                  „Sporazum“ pomeni Stabilizacijsko-pridružitveni sporazum med Evropskima skupnostma in njunimi državami članicami na eni strani ter Republiko Albanijo na drugi strani;

                  (b)

                  „Uredba“ pomeni Uredbo (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti, kakor se uporablja v državah članicah Evropske unije;

                  (c)

                  „Izvedbena uredba“ pomeni Uredbo (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti;

                  (d)

                  „država članica“ pomeni državo članico Evropske unije;

                  (e)

                  „delavec“ pomeni:

                              (i)

                              za namene zakonodaje države članice osebo, ki opravlja dejavnost zaposlene osebe v smislu člena 1(a) Uredbe;

                              (ii)

                              za namene zakonodaje Albanije osebo, ki opravlja dejavnost zaposlene osebe v smislu navedene zakonodaje;

                  (f)

                  „družinski član“ pomeni:

                              (i)

                              za namene zakonodaje države članice družinskega člana v smislu člena 1(i) Uredbe;

                              (ii)

                              za namene zakonodaje Albanije družinskega člana v smislu navedene zakonodaje;

                  (g)

                  „zakonodaja“ pomeni:

                              (i)

                              v zvezi z državo članico zakonodajo v smislu člena 1(l) Uredbe, kakor se uporablja za dajatve, ki jih zajema ta sklep,

                              (ii)

                              v zvezi z Albanijo zakonodajo, kakor se uporablja v Albaniji za dajatve, ki jih zajema ta sklep;

                  (h)

                  „dajatve“ pomenijo:

                              —

                              starostne pokojnine,

                              —

                              družinske in vdovske pokojnine,

                              —

                              pokojnine v primeru nesreč pri delu in poklicnih bolezni,

                              —

                              invalidske pokojnine, če je invalidnost povezana z nesrečo pri delu in poklicno boleznijo,

                              —

                              družinske dodatke;

                  (i)

                  „dajatve, ki se lahko izvozijo“ pomenijo:

                              (i)

                              v zvezi z državami članicami:

                                          —

                                          starostne pokojnine,

                                          —

                                          družinske in vdovske pokojnine,

                                          —

                                          pokojnine v primeru nesreč pri delu in poklicnih boleznih,

                                          —

                                          invalidske pokojnine, če je invalidnost povezana z nesrečo pri delu in poklicno boleznijo,

                                    v smislu Uredbe, z izjemo posebnih denarnih dajatev, za katere se ne plačujejo prispevki, kakor so navedene v Prilogi X k Uredbi;

                              (ii)

                              v zvezi z Albanijo ustrezne dajatve, ki jih določa zakonodaja Albanije, z izjemo posebnih denarnih dajatev, za katere se ne plačujejo prispevki, kakor jih določa Priloga I k temu sklepu.

            2.   Drugi izrazi v tem sklepu imajo pomen, ki jim je dodeljen:

                  (a)

                  v Uredbi in Izvedbeni uredbi, če gre za države članice;

                  (b)

                  v ustrezni zakonodaji, ki se uporablja v Albaniji, če gre za Albanijo.

            Člen 2
      Osebe, za katere se ta sklep uporablja
      Ta sklep se uporablja za:

                  (a)

                  delavce, ki so državljani Albanije in so ali so bili zakonito zaposleni na ozemlju države članice ter za katere velja ali je veljala zakonodaja ene ali več držav članic, in za preživele osebe;

                  (b)

                  družinske člane delavcev iz točke (a), če ti družinski člani zakonito stalno prebivajo ali so zakonito stalno prebivali z zadevnim delavcem v času njegove zaposlitve v državi članici;

                  (c)

                  delavce, ki so državljani države članice in so ali so bili zakonito zaposleni na ozemlju Albanije ter za katere velja ali je veljala zakonodaja Albanije, in za preživele osebe ter

                  (d)

                  družinske člane delavcev iz točke (c), če ti družinski člani zakonito stalno prebivajo ali so zakonito stalno prebivali z zadevnim delavcem v času njegove zaposlitve v Albaniji.

            Člen 3
      Enako obravnavanje
      1.   Delavci, ki so državljani Albanije in so zakonito zaposleni v državi članici, ter njihovi družinski člani, ki z njimi zakonito stalno prebivajo, – kar zadeva dajatve v smislu člena 1(1)(h) – zaradi svojega državljanstva niso diskriminirani v primerjavi z državljani države članice, v kateri so ti delavci zaposleni.
      2.   Delavci, ki so državljani države članice in so zakonito zaposleni v Albaniji, ter njihovi družinski člani, ki z njimi zakonito stalno prebivajo, – kar zadeva dajatve v smislu člena 1(1)(h) – zaradi svojega državljanstva niso diskriminirani v primerjavi z državljani Albanije.
      DEL II

         ODNOSI MED DRŽAVAMI ČLANICAMI IN ALBANIJO

      Člen 4
      Odprava pogoja stalnega prebivališča
      1.   Dajatve, ki se lahko izvozijo, v smislu člena 1(1)(i), do katerih so upravičene osebe iz člena 2(a) in (c), se ne smejo zmanjšati, spremeniti, začasno ustaviti, odvzeti ali zapleniti, ker upravičenec stalno prebiva:

                  (i)

                  za namene dajatev na podlagi zakonodaje države članice, na ozemlju Albanije ali,

                  (ii)

                  za namene dajatev na podlagi zakonodaje Albanije, na ozemlju države članice.

            2.   Družinski člani delavca iz člena 2(b) so upravičeni do dajatev, ki se lahko izvozijo, v smislu člena 1(1)(i)(i) na enak način kot družinski člani delavca, ki je državljan zadevne države članice, če ti družinski člani stalno prebivajo na ozemlju Albanije.
      3.   Družinski člani delavca iz člena 2(d) so upravičeni do dajatev, ki se laho izvozijo, v smislu člena 1(1)(i)(ii) na enak način kot družinski člani delavca, ki je državljan Albanije, če ti družinski člani stalno prebivajo na ozemlju države članice.
      DEL III

         DRUGE DOLOČBE

      Člen 5
      Sodelovanje
      1.   Države članice in Albanija se obveščajo o vseh spremembah v svojih zakonodajah, ki bi lahko vplivale na izvajanje tega sklepa.
      2.   Za namene tega sklepa si organi in nosilci držav članic in Albanije medsebojno nudijo vso pomoč in ravnajo, kot da izvajajo svojo lastno zakonodajo. Administrativna pomoč, ki jo zagotavljajo ti organi in nosilci, je praviloma brezplačna. Pristojni organi držav članic in Albanije pa se lahko dogovorijo za povračilo določenih stroškov.
      3.   Organi in nosilci držav članic in Albanije lahko za namene tega sklepa komunicirajo neposredno med seboj in z udeleženimi osebami ali njihovimi pooblaščenci.
      4.   Nosilci in osebe, za katere se uporablja ta sklep, se morajo medsebojno obveščati in sodelovati, da zagotovijo pravilno izvajanje tega sklepa.
      5.   Osebe, za katere se uporablja ta sklep, o vsakršni spremembi svojega osebnega ali družinskega statusa, ki vpliva na njihovo pravico do dajatev na podlagi tega sklepa, čim prej obvestijo nosilce pristojne države članice ali Albanije, kadar je slednja pristojna država, in nosilce države članice stalnega prebivališča ali Albanije, kadar je slednja država stalnega prebivališča.
      6.   V primeru neizpolnjevanja obveznosti obveščanja, določene v odstavku 5, se lahko uporabijo sorazmerni ukrepi v skladu z nacionalno zakonodajo. Vendar so ti ukrepi enakovredni ukrepom, ki se uporabljajo v podobnih okoliščinah na podlagi nacionalne zakonodaje, in vlagateljem zahtevkov za dajatev v praksi ne smejo onemogočati ali pretirano oteževati uveljavljanja njihovih pravic iz tega sklepa.
      7.   Države članice in Albanija lahko sprejmejo nacionalne predpise, ki določajo pogoje za preverjanje upravičenosti do dajatev, zato da se upošteva dejstvo, da upravičenci začasno ali stalno prebivajo zunaj ozemlja države, v kateri se nahaja nosilec, pristojen za izplačilo dajatev. Takšni predpisi so sorazmerni, ne diskriminirajo na podlagi državljanstva in so skladni z načeli tega sklepa. O takšnih predpisih se obvesti Stabilizacijsko-pridružitveni svet.
      Člen 6
      Upravna preverjanja in zdravniški pregledi
      1.   Ta člen se uporablja za osebe iz člena 2, ki prejemajo dajatve, ki se lahko izvozijo, iz člena 1(1)(i), in za nosilce, pristojne za izvajanje tega sklepa.
      2.   Če prejemnik dajatev ali vlagatelj zahtevka za dajatev ali njegov družinski član začasno ali stalno prebiva na ozemlju države članice, nosilec, pristojen za izplačilo dajatev, pa je v Albaniji, ali če prejemnik dajatev ali vlagatelj zahtevka za dajatev ali njegov družinski član začasno ali stalno prebiva na ozemlju Albanije, nosilec, pristojen za izplačilo dajatev, pa je v državi članici, zdravniški pregled na zahtevo nosilca, pristojnega za izplačilo dajatev, opravi nosilec v kraju začasnega ali stalnega prebivališča upravičenca v skladu s postopki, ki jih določa zakonodaja, ki jo uporablja ta nosilec.
      Nosilec, pristojen za izplačilo dajatev, nosilca v kraju začasnega ali stalnega prebivališča po potrebi obvesti o kakršnih koli posebnih zahtevah, ki jih je treba upoštevati, in preverjanjih, ki jih je treba opraviti v okviru zdravniškega pregleda.
      Nosilec v kraju začasnega ali stalnega prebivališča pošlje poročilo nosilcu, pristojnemu za izplačilo dajatev, ki je zahteval zdravniški pregled.
      Nosilec, pristojen za izplačilo dajatev, si pridrži pravico, da upravičenca napoti na zdravniški pregled k zdravniku po svoji izbiri, bodisi na ozemlju, na katerem prejemnik dajatev ali vlagatelj zahtevka za dajatev začasno ali stalno prebiva, bodisi v državi, v kateri je nosilec, pristojen za izplačilo dajatev. Upravičenec pa je lahko pozvan, da se vrne v državo nosilca, pristojnega za izplačilo dajatev, samo kadar je sposoben potovati, ne da bi to vplivalo na njegovo zdravje, ter kadar s tem povezane potne stroške in stroške bivanja krije nosilec, pristojen za izplačilo dajatev.
      3.   Če prejemnik dajatev ali vlagatelj zahtevka za dajatve ali njegov družinski član začasno ali stalno prebiva na ozemlju države članice, nosilec, pristojen za izplačilo dajatev, pa je v Albaniji, ali če prejemnik dajatev ali vlagatelj zahtevka za dajatev ali njegov družinski član začasno ali stalno prebiva v Albaniji, nosilec, pristojen za izplačilo dajatev, pa je v državi članici, upravno preverjanje na zahtevo nosilca, pristojnega za izplačilo dajatev, opravi nosilec v kraju začasnega ali stalnega prebivališča upravičenca.
      Nosilec v kraju začasnega ali stalnega prebivališča pošlje poročilo nosilcu, pristojnemu za izplačilo dajatev, ki je zahteval upravno preverjanje.
      Nosilec, pristojnen za izplačilo dajatev, si pridrži pravico, da sam izbere strokovnjaka, ki bo preveril položaj upravičenca. Upravičenec pa je lahko pozvan, da se vrne v državo nosilca, pristojnega za izplačilo dajatev, samo kadar je sposoben potovati, ne da bi to vplivalo na njegovo zdravje, ter kadar s tem povezane potne stroške in stroške bivanja krije nosilec, pristojen za izplačilo dajatev.
      4.   Ena ali več držav članic in Albanija se lahko dogovorijo o drugih upravnih predpisih pod pogojem, da o tem obvestijo Stabilizacijsko-pridružitveni svet.
      5.   Z odstopanjem od načela brezplačne vzajemne administrativne pomoči iz člena 5(2) tega sklepa dejanski znesek stroškov preverjanj iz odstavkov 2 in 3 tega člena nosilcu, ki je bil naprošen, da preverjanja opravi, povrne nosilec, pristojen za izplačilo dajatev, ki je preverjanja zahteval.
      Člen 7
      Uporaba člena 126 Sporazuma
      Člen 126 Sporazuma se uporabi, če katera od pogodbenic meni, da druga pogodbenica ne izpolnjuje obveznosti iz členov 5 in 6.
      Člen 8
      Posebne določbe za uporabo zakonodaje Albanije
      Stabilizacijsko-pridružitveni svet lahko v Prilogi II k temu sklepu po potrebi predpiše posebne določbe za uporabo zakonodaje Albanije.
      Člen 9
      Upravni postopki iz veljavnih dvostranskih sporazumov
      Upravni postopki iz veljavnih dvostranskih sporazumov med državo članico in Albanijo se lahko še naprej uporabljajo pod pogojem, da ti postopki ne vplivajo negativno na pravice ali obveznosti zadevnih oseb, kakor so določene v tem sklepu.
      Člen 10
      Sporazumi o dopolnjevanju upravnih postopkov za izvajanje tega sklepa
      Ena ali več držav članic in Albanija lahko sklenejo sporazume, ki dopolnjujejo upravne postopke za izvajanje tega sklepa, zlasti za preprečevanje goljufij in napak ter boj proti njim.
      DEL IV

         PREHODNE IN KONČNE DOLOČBE

      Člen 11
      Prehodne določbe
      1.   Na podlagi tega sklepa ni mogoče pridobiti nobenih pravic za obdobje pred dnevom začetka njegove veljavnosti.
      2.   Ob upoštevanju odstavka 1 se pravica po tem sklepu pridobi, tudi če se nanaša na dogodek, ki se je zgodil pred začetkom veljavnosti sklepa.
      3.   Vse dajatve, ki zaradi državljanstva ali kraja stalnega prebivališča zadevne osebe niso bile dodeljene ali so mirovale, se na zahtevo te osebe zagotovijo ali ponovno dodelijo z učinkom od začetka veljavnosti tega sklepa pod pogojem, da zaradi pravic, na podlagi katerih so bile dajatve prej zagotovljene, ni bil izplačan pavšalni znesek.
      4.   Če se zahteva iz odstavka 3 predloži v dveh letih od dneva začetka veljavnosti tega sklepa, pravice, ki izhajajo iz tega sklepa, učinkujejo od tega dneva dalje, proti zadevnim osebam pa se ne sme uveljavljati zakonodaje države članice ali Albanije v zvezi z izgubo ali omejitvijo pravic.
      5.   Če se zahteva iz odstavka 3 predloži po preteku dveletnega obdobja iz odstavka 4, pravice, ki niso bile izgubljene ali niso zastarele, učinkujejo od datuma, ko je bila predložena zahteva, pri čemer zanje veljajo ugodnejše določbe v skladu z zakonodajo katere koli države članice ali Albanije.
      Člen 12
      Prilogi k temu sklepu
      1.   Prilogi k temu sklepu sta sestavni del tega sklepa.
      2.   Prilogi se na zahtevo Albanije ali Evropske unije lahko spremenita s sklepom Stabilizacijsko-pridružitvenega sveta.
      Člen 13
      Začetek veljavnosti
      Ta sklep začne veljati dan po objavi v Uradnem listu Evropske unije.

         V …

               Za Stabilizacijsko-pridružitveni svet

               Predsednik

         (1)  UL L 107, 28.4.2009, str. 166.

         (2)  UL L 344, 29.12.2010, str. 1.

         (3)  UL L 166, 30.4.2004, str. 1.

         (4)  UL L 284, 30.10.2009, str. 1.

         PRILOGA I

            SEZNAM POSEBNIH ALBANSKIH DENARNIH DAJATEV, ZA KATERE SE NE PLAČUJEJO PRISPEVKI

         PRILOGA II

            POSEBNE DOLOČBE ZA UPORABO ZAKONODAJE ALBANIJE


title: Sklep Sveta (EU) 2017/985 z dne 8. avgusta 2016 o pozivu Portugalski, naj sprejme ukrepe za zmanjšanje primanjkljaja, ki je potrebno za odpravo čezmernega primanjkljaja

text:
               10.6.2017

               SL

               Uradni list Evropske unije

               L 148/42

         SKLEP SVETA (EU) 2017/985
   z dne 8. avgusta 2016
   o pozivu Portugalski, naj sprejme ukrepe za zmanjšanje primanjkljaja, ki je potrebno za odpravo čezmernega primanjkljaja
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(9) Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               V skladu s členom 126 Pogodbe o delovanju Evropske unije (PDEU) se države članice izogibajo čezmernemu javnofinančnemu primanjkljaju.

               (2)

               Pakt za stabilnost in rast temelji na cilju zdravih javnih financ kot sredstvu za izboljšanje pogojev za stabilnost cen in močno trajnostno rast, ki prispeva k ustvarjanju delovnih mest. Pakt za stabilnost in rast vključuje Uredbo Sveta (ES) št. 1467/97 (1), sprejeto z namenom pospešitve zmanjšanja čezmernih javnofinančnih primanjkljajev.

               (3)

               Svet je 2. decembra 2009 v skladu s členom 126(6) PDEU odločil, da na Portugalskem obstaja čezmerni primanjkljaj, ter v skladu s členom 126(7) PDEU in členom 3 Uredbe (ES) št. 1467/97 izdal priporočilo za njegovo ustrezno zmanjšanje najpozneje do leta 2013. Svet je Portugalski po prošnji njenih organov za finančno pomoč Unije, držav članic, katerih valuta je euro, in Mednarodnega denarnega sklada (MDS) odobril finančno pomoč (2). Komisija in portugalski organi so 17. maja 2011 podpisali Memorandum o soglasju o posebnem gospodarskopolitičnem pogojevanju (v nadaljnjem besedilu: memorandum o soglasju). Od takrat je Svet na podlagi člena 126(7) PDEU na Portugalsko naslovil dve novi priporočili (9. oktobra 2012 in 21. junija 2013), v katerih je podaljšal rok za ustrezno zmanjšanje čezmernega primanjkljaja na leto 2014 oziroma 2015. Svet je v obeh priporočilih menil, da je Portugalska sprejela učinkovite ukrepe, vendar je prišlo do nepričakovanih neugodnih gospodarskih dogodkov z večjimi negativnimi posledicami za javne finance (3).

               (4)

               Svet je 12. julija 2016 v skladu s členom 126(8) PDEU odločil, da Portugalska ni sprejela učinkovitih ukrepov v odgovor na priporočilo Sveta z dne 21. junija 2013.

               (5)

               Če dejanski podatki v skladu z Uredbo (ES) št. 479/2009 kažejo, da sodelujoča država članica ni ustrezno zmanjšala čezmernega primanjkljaja v rokih, določenih v priporočilu, ki je bilo izdano na podlagi člena 126(7) PDEU, bi moral Svet nemudoma sprejeti sklep na podlagi člena 126(9) PDEU.

               (6)

               V pomladanski napovedi Komisije iz leta 2016 je napovedano zmerno okrevanje portugalskega gospodarstva. V letu 2016 je napovedana realna rast BDP v višini 1,5 % (enako kot v letu 2015), ki jo bo poganjalo zlasti domače povpraševanje, pri čemer bodo makroekonomska neravnotežja ostala visoka. Zasebna potrošnja naj bi se v letu 2016 zaradi višjih posrednih davkov in rahlega okrevanja inflacije cen energije upočasnila. Močno ponovno povečanje potrošnje trajnega blaga iz prve polovice leta 2015 se po predvidevanjih srednjeročno ne bo ohranilo, saj naj bi še vedno visoka raven brezposelnosti in zadolženosti po napovedi še naprej vršila pritisk navzgor na prihranke gospodinjstev. Poslovne naložbe so se v drugi polovici leta 2015 že občutno upočasnile in predvidoma kljub razmeroma visoki stopnji izkoriščenosti zmogljivosti ne bodo kmalu spet dosegle prejšnje stopnje rasti. Po pričakovanjih naj bi se skupne naložbe ob podpori strukturnih skladov EU in izboljšanju pogojev financiranja v letu 2017 nekoliko povečale. Izvoz bo po napovedi rasel v skladu z zunanjim povpraševanjem, vendar naj bi uvoz še vedno presegal izvoz. Zato bo po napovedih prispevek neto trgovinske menjave k rasti BDP ostal rahlo negativen, čeprav precej manj kot v letu 2015. Pričakuje se, da se bo inflacija po HICP v letu 2016 povečala na 0,7 %, predvsem zaradi višjih posrednih davkov. Čeprav so se negativna tveganja za obete od objave pomladanske napovedi povečala, podatki za prvo četrtletje in začasni podatki za drugo četrtletje leta 2016 večinoma potrjujejo napovedi za preostanek leta.

               (7)

            Po pomladanski napovedi Komisije iz leta 2016 naj bi se primanjkljaj sektorja država leta 2016 predvidoma znižal na 2,7 % BDP. Ciljni primanjkljaj iz proračuna za leto 2016, ki je začel veljati 31. marca 2016, je 2,2 % BDP, kar je bilo potrjeno v programu za stabilnost za leto 2016. Razlika med ciljem vlade in napovedjo Komisije izhaja iz manj optimističnega makroekonomskega scenarija Komisije, ki privede do nižjih davčnih prihodkov in višjih odhodkov za socialno zaščito, ter bolj konzervativne ocene Komisije glede rezultatov nekaterih konsolidacijskih ukrepov, zlasti v zvezi z načrtovanimi prihranki pri vmesni potrošnji in drugih tekočih odhodkih. Pomladanska napoved Komisije iz leta 2016 predvideva, da se bo primanjkljaj sektorja država v letu 2017 nadalje zmanjšal na 2,3 % BDP. Napovedano izboljšanje je v veliki meri povezano z enkratnim ukrepom, ki zmanjšuje primanjkljaj, povezanim s pričakovano izterjavo bančnega jamstva za Banco Privado Português (BPP) v višini približno
                   % BDP. Primanjkljaj naj bi po prilagoditvi zaradi tega enkratnega proračunskega učinka leta 2017 znašal 2,6 % BDP. Na podlagi ocene Komisije glede rezultatov ukrepov, navedenih v proračunu za leto 2016 in programu za stabilnost za leto 2016, naj bi se strukturni primanjkljaj v skladu z napovedjo Komisije iz pomladi 2016 v letih 2016 in 2017 poslabšal za 0,25 % BDP letno.

               (8)

               Delež bruto javnega dolga v BDP se je v obdobju 2013–2015 večinoma stabiliziral in je znašal 129,2 % v letu 2013, 130,2 % v letu 2014 ter 129,0 % v letu 2015. Ob upoštevanju znatnih prilagoditev stanj in tokov, ki zmanjšujejo primanjkljaj, v letu 2016 in nadaljnjih primarnih presežkov pomladanska napoved Komisije iz leta 2016 predvideva, da se bo delež dolga zmanjšal na 126 % BDP v letu 2016 ter nato na 124,5 % BDP v letu 2017. Ne zdi se, da bi se Portugalska soočala z večjim tveganjem fiskalnega pretresa v kratkoročnem obdobju, čeprav vseeno niso izključeni kratkoročni izzivi (ki izhajajo iz bruto in neto javnega dolga, bruto potreb po financiranju, neto stanja mednarodnih naložb ter ravni in sprememb deleža slabih posojil ali splošnih potreb po kapitalu v bančnem sistemu). V srednjeročnem obdobju pa se zdi, da so tveganja zaradi velikega obsega dolga in visoke občutljivosti deleža dolga na morebitna povišanja obrestnih mer in pretrese negativne nominalne rasti znatna. Dolgoročno se zdijo tveganja glede vzdržnosti zaradi pokojninskih reform, izvedenih v preteklosti, nizka, pod pogojem, da se dosledno ohranja ustrezen strukturni primarni saldo.

               (9)

               Na podlagi ukrepov fiskalne politike, sprejetih v proračunu za leto 2016, naj bi bil primanjkljaj sektorja država v letu 2016 pod 3 % BDP. Vendar je po pomladanski napovedi Komisije iz leta 2016 varnostni razmik do kršitve referenčne vrednosti iz Pogodbe zelo majhen. Zaradi velikih negotovosti v zvezi z gospodarskimi in proračunskimi gibanji bi bilo treba priporočene proračunske cilje za leto ustreznega zmanjšanja primanjkljaja določiti na raven, ki je očitno nižja od referenčne vrednosti 3 % BDP iz Pogodbe, da se zagotovi trajno ustrezno zmanjšanje čezmernega primanjkljaja v zahtevanem roku.

               (10)

               Svet v skladu s členom 5 Uredbe (ES) št. 1467/97 v svojem sklepu o pozivu k sprejetju ukrepov za zmanjšanje primanjkljaja v skladu s členom 126(9) PDEU zahteva, da država članica doseže letne proračunske cilje, ki na podlagi napovedi, na katerih temelji poziv, ustrezajo minimalnemu letnemu izboljšanju njenega ciklično prilagojenega salda brez enkratnih in drugih začasnih ukrepov za vsaj 0,5 % BDP, kar se uporablja kot referenčno merilo. Ker se navedeni sklep o pozivu sprejme v drugi polovici leta in ob upoštevanju zadnjih ocen Komisije iz pomladanske napovedi, bi moral strukturni saldo za leto 2016 ostati nespremenjen, da bi bil zagotovljen zadosten varnostni razmik za trajno ustrezno zmanjšanje čezmernega primanjkljaja.

               (11)

               Zato bi morala Portugalska za verodostojno in vzdržno prilagoditveno pot v letu 2016 doseči primanjkljaj sektorja država v višini 2,5 % BDP, kar je skladno z nespremenjenim strukturnim saldom glede na leto 2015. Ti proračunski cilji upoštevajo potrebo po izravnavi sekundarnih učinkov fiskalne konsolidacije na javne finance prek njenega učinka na širše gospodarstvo.

               (12)

               Ciljni primanjkljaj, predviden v okviru predlagane prilagoditvene poti, ne vključuje morebitnega neposrednega fiskalnega učinka možnih podpornih ukrepov za banke v drugi polovici leta 2016. Razlog za to je velika negotovost glede učinkovitega izvajanja in statističnega beleženja teh ukrepov ter posledično njihovih možnih učinkov na primanjkljaj in dolg. Morebitni podporni ukrepi za banke bi morali imeti čim manjši fiskalni vpliv, da se zagotovi vzdržnost dolga.

               (13)

               Za dosego proračunskih ciljev, predvidenih v okviru predlagane prilagoditvene poti, so potrebni dodatni konsolidacijski ukrepi z ocenjenim učinkom v višini 0,25 % BDP v letu 2016, med drugim zaradi strukturnega poslabšanja, ugotovljenega v pomladanski napovedi Komisije iz leta 2016. Portugalska mora zlasti izvesti ukrepe iz proračuna za leto 2016 ter mehanizem za nadzor odhodkov za javna naročila blaga in storitev, ki je trenutno poudarjen v programu za stabilnost za leto 2016. Te prihranke bi bilo treba dopolniti z drugimi ukrepi strukturne narave, ki bi se lahko osredotočili na stran prihodkov z namenom povečanja prihodkov od posrednega obdavčenja z razširitvijo davčne osnove in zmanjšanjem davčnih odhodkov. Eden od načinov za doseganje tega bi bila lahko prilagoditev še vedno široko uporabljenih znižanih stopenj DDV.

               (14)

               Poleg tega bi morala Portugalska okrepiti strukturne reforme za povečanje konkurenčnosti in dolgoročne trajnostne rasti v skladu s priporočili, ki jih je Svet naslovil nanjo v okviru evropskega semestra, zlasti s tistimi, ki zadevajo zmanjšanje čezmernih makroekonomskih neravnotežij. Zlasti so potrebni dodatni fiskalno-strukturni ukrepi za okrepitev odpornosti javnih financ Portugalske. Pravočasno in dosledno izvajanje spremenjenega zakona o proračunskem okviru in zakona o nadzoru obveznosti ter nadaljnje izboljšanje pobiranja prihodkov in nadzora odhodkov lahko znatno prispevajo k doseganju in ohranjanju zdravega fiskalnega položaja. Portugalska bi morala predstaviti jasen časovni načrt in izvesti ukrepe, da bi v celoti poravnala zaostala plačila v sistemu zdravstvenega varstva in izboljšala njegovo učinkovitost, zmanjšala odvisnost pokojninskega sistema od proračunskih prerazporeditev ter zagotovila javnofinančne prihranke pri prestrukturiranju podjetij v državni lasti.

               (15)

               V skladu s členom 126(9) PDEU lahko Svet v okviru svojega sklepa, v katerem izrazi poziv državi članici v skladu z navedeno določbo, od zadevne države članice zahteva, da mu po natančno določenem časovnem razporedu predloži poročila o prilagoditvenem naporu. V skladu s členom 5(1a) Uredbe (ES) št. 1467/97 bi moralo poročilo, ki ga država članica predloži Svetu, vsebovati cilje za javnofinančne odhodke in prihodke, ukrepe fiskalne politike na strani odhodkov in prihodkov ter informacije o ukrepih, sprejetih na podlagi konkretnih priporočil Sveta. Zaradi lažjega spremljanja roka za izpolnitev priporočil iz tega sklepa ter roka za ustrezno zmanjšanje čezmernega primanjkljaja bi Portugalska morala tako poročilo predložiti do 15. oktobra 2016 skupaj z osnutkom proračunskega načrta za leto 2017.

               (16)

               Portugalska bi morala do istega roka 15. oktobra 2016 predložiti tudi program ekonomskega partnerstva v skladu s členoma 9(1) in 17(2) Uredbe (EU) št. 473/2013 Evropskega parlamenta in Sveta (4). Program ekonomskega partnerstva bi moral opisovati ukrepe politike in strukturne reforme, ki so potrebni za zagotovitev učinkovitega in trajnega zmanjšanja čezmernega primanjkljaja, kot nadgradnjo nacionalnega programa reform in programa za stabilnost ter v celoti upoštevati priporočila Sveta o izvajanju integriranih smernic za gospodarske politike in politike zaposlovanja.

               (17)

               Portugalska bi morala tudi poročati Komisiji in Ekonomsko-finančnemu odboru, kot je določeno v členu 10 Uredbe (EU) št. 473/2013, v skladu s specifikacijami iz Delegirane uredbe Komisije (EU) št. 877/2013 (5). Poročilo bi bilo treba prvič predložiti do 15. januarja 2017 ter nato vsake tri mesece –

         SPREJEL NASLEDNJI SKLEP:
   Člen 1
   1.   Portugalska do konca leta 2016 odpravi sedanji čezmerni primanjkljaj.
   2.   Portugalska v letu 2016 zmanjša primanjkljaj sektorja država na 2,5 % BDP. Ta cilj ne vključuje neposrednega učinka morebitnih podpornih ukrepov za banke. To izboljšanje primanjkljaja sektorja država je skladno z nespremenjenim strukturnim saldom glede na leto 2015 na podlagi napovedi Komisije iz pomladi 2016. Portugalska prav tako uporabi vse nepričakovane dobičke za pospešeno zmanjševanje primanjkljaja in dolga.
   3.   Poleg prihrankov, ki so že zajeti v pomladanski napovedi Komisije iz leta 2016, Portugalska v letu 2016 sprejme in v celoti izvede konsolidacijske ukrepe v višini 0,25 % BDP. Portugalska zlasti v celoti izvede konsolidacijske ukrepe iz proračuna za leto 2016, vključno z dodatnim nadzorom odhodkov za javna naročila blaga in storitev, poudarjenim v programu za stabilnost. Portugalska navedene prihranke dopolni z dodatnimi strukturnimi ukrepi, da doseže priporočeni strukturni napor.
   4.   Portugalska je pripravljena sprejeti dodatne ukrepe, če se uresničijo tveganja za proračunske načrte. Ukrepi za konsolidacijo javnih financ zagotavljajo trajno izboljšanje salda sektorja država brez oviranja rasti.
   5.   Portugalska za zagotovitev trajnega izboljšanja javnih financ dosledno izvaja zakon o proračunskem okviru in zakon o nadzoru obveznosti ter nadalje izboljša zbiranje prihodkov in nadzor odhodkov. Portugalska predstavi jasen časovni načrt in izvaja ukrepe, da bi v celoti poravnala zaostala plačila v sistemu zdravstvenega varstva in izboljšala njegovo učinkovitost, zmanjšala odvisnost pokojninskega sistema od proračunskih prerazporeditev ter zagotovila javnofinančne prihranke pri prestrukturiranju podjetij v državni lasti.
   Člen 2
   Svet določi 15. oktober 2016 kot rok, do katerega mora Portugalska sprejeti učinkovite ukrepe ter Svetu in Komisiji predložiti poročilo o ukrepih, ki jih je sprejela v odgovor na ta sklep. Poročilo vsebuje cilje za javnofinančne odhodke in prihodke, opredeljuje diskrecijske ukrepe na strani odhodkov in prihodkov ter vsebuje informacije o ukrepih, sprejetih v skladu s členom 1(5).
   Člen 3
   Ta sklep je naslovljen na Portugalsko republiko.

      V Bruslju, 8. avgusta 2016

            Za Svet

            Predsednik

         M. LAJČÁK

      (1)  Uredba Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (UL L 209, 2.8.1997, str. 6).

      (2)  Izvedbeni sklep Sveta 2011/344/EU z dne 30. maja 2011 o finančni pomoči Unije Portugalski (UL L 159, 17.6.2011, str. 88).

      (3)  Vsi dokumenti, povezani s postopkom v zvezi s čezmernim primanjkljajem za Portugalsko, so dostopni na naslovu: http://ec.europa.eu/economy_finance/economic_governance/sgp/deficit/countries/portugal_en.htm

      (4)  Uredba (EU) št. 473/2013 Evropskega parlamenta in Sveta z dne 21. maja 2013 o skupnih določbah za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav članic v euroobmočju (UL L 140, 27.5.2013, str. 11).

      (5)  Delegirana uredba Komisije (EU) št. 877/2013 z dne 27. junija 2013 o dopolnitvi Uredbe (EU) št. 473/2013 Evropskega parlamenta in Sveta o skupnih določbah za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav članic v euroobmočju (UL L 244, 13.9.2013, str. 23).


title: Sklep Sveta z dne 4. decembra 2006 o spremembi Sklepa z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU

text:
               19.12.2006

               SL

               Uradni list Evropske unije

               C 311/10

      SKLEP SVETA

   z dne 4. decembra 2006
   o spremembi Sklepa z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU
   (2006/C 311/02)
   SVET EVROPSKE UNIJE JE —
   ob upoštevanju člena 42(2), člena 10(4) in člena 18 Konvencije o ustanovitvi Evropskega policijskega urada (Konvencije o Europolu) (1),
   ob upoštevanju Akta Sveta z dne 3. novembra 1998 o pravilih Europolovih zunanjih odnosov s tretjimi državami in organi, ki niso povezani z Evropsko unijo, (2) in zlasti člena 2 Akta,
   ob upoštevanju Akta Sveta z dne 3. novembra 1998 o pravilih za sprejemanje podatkov od tretjih oseb pri Europolu (3) in zlasti člena 2 Akta,
   ob upoštevanju Akta Sveta z dne 12. marca 1999 o pravilih za prenos osebnih podatkov s strani Europola tretjim državam in tretjim organom (4) in zlasti členov 2 in 3 Akta,
   ob upoštevanju naslednjega —

               (1)

               Operativne zahteve in nujnost učinkovitega boja proti organiziranemu kriminalu preko Europola narekujejo uvrstitev Kitajske in Lihtenštajna na seznam tretjih držav, s katerimi je direktor Europola pooblaščen začeti pogajanja.

               (2)

               Zato bi bilo treba Sklep Sveta z dne 27. marca 2000 (5) spremeniti —

         SPREJEL NASLEDNJI SKLEP:
   Člen 1
   Sklep Sveta z dne 27. marca 2000 se spremeni:
   v člen 2(1) se pod naslov „Tretje države“ v abecedni seznam dodata naslednji državi:

                  „–

                  Kitajska“

   in

                  „–

                  Lihtenštajn“.

   Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati na dan po sprejetju.

      V Bruslju, 4. decembra 2006

            Za Svet

            Predsednik

         L. LUHTANEN

      (1)  UL C 316, 27.11.1995, str. 2.

      (2)  UL C 26, 30.1.1999, str. 19.

      (3)  UL C 26, 30.1.1999, str. 17.

      (4)  UL C 88, 30.3.1999, str. 1.

      (5)  UL C 106, 13.4.2000, str. 1. Sklep, kakor je bil nazadnje spremenjen s Sklepom 2005/169/ES (UL L 56, 2.3. 2005, str.14).


title: Sklep Komisije z dne 29. novembra 2011 o imenovanju članov skupine strokovnjakov za strokovno svetovanje v zvezi s sistemom razdeljevanja sadja v šolah

text:
               30.11.2011

               SL

               Uradni list Evropske unije

               C 349/7

         SKLEP KOMISIJE
   z dne 29. novembra 2011
   o imenovanju članov skupine strokovnjakov za strokovno svetovanje v zvezi s sistemom razdeljevanja sadja v šolah
   2011/C 349/05
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Komisije 2009/986/ES z dne 18. decembra 2009 o ustanovitvi skupine strokovnjakov za strokovno svetovanje v zvezi s sistemom razdeljevanja sadja v šolah (1) in zlasti člena 4 Sklepa,
   ob upoštevanju naslednjega:

               (1)

               Komisija je s Sklepom 2009/986/EU ustanovila skupino neodvisnih strokovnjakov in opredelila njene naloge ter strukturo.

               (2)

               V skladu s členom 4(2)(c) Sklepa 2009/986/EU je bil na spletni strani GD Komisije za kmetijstvo in razvoj podeželja ter v Uradnem listu Evropske unije
                   (2) objavljen javni razpis. Na podlagi teh prijav in ob upoštevanju zahteve o zbiranju, obdelavi in objavi osebnih podatkov v skladu z določbami Uredbe (ES) št. 45/2001 Evropskega parlamenta in Sveta z dne 18. decembra 2000 varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3) mora Komisija imenovati člane skupine strokovnjakov izmed strokovnjakov s primernim osnovnim znanjem –

         SPREJELA NASLEDNJI SKLEP:
   Člen 1
   1.   Naslednji kandidati so s tem imenovani za stalne člane strokovne skupine za mandat treh let z možnostjo podaljšanja z začetkom na datum sprejetja tega sklepa:

               —

               Saida Barnat

               —

               Margherita Caroli

               —

               Bela Franchini

               —

               Victoria Anna Kovacs

               —

               Athena Linos

               —

               Charles Fergus Lowe

               —

               Mario Mazzocchi

               —

               Bent Egberg Mikkelsen

               —

               Loes Neven

               —

               Martine Padilla

         2.   Naslednji kandidati so s tem imenovani za nadomestne člane strokovne skupine za mandat treh let z možnostjo podaljšanja z začetkom na datum sprejetja tega sklepa:

               —

               Alessandra Bordoni

               —

               Michele Cecchini

               —

               Inken Birte Christoph

               —

               Piero Ferrari

               —

               Susana González Manzano

               —

               Michael Kenneth Heasman

               —

               Vaios Karathanos

               —

               Chrystalleni Lazarou

               —

               Yannis Manios

               —

               Timothy (Tim) Marsch

               —

               Morten Kromann Nielsen

               —

               Andrea Pezzana

               —

               Ana Isabel Rito

               —

               Aileen Robertson

               —

               Inge Tetens

               —

               Antonia Trichopoulou

         Člen 2
   Ta sklep začne veljati na dan njegovega sprejetja in se uporablja do 31. decembra 2014.

      V Bruslju, 29. novembra 2011

            Za Komisijo

         Dacian CIOLOȘ

            Član Komisije

      (1)  UL L 338, 19.12.2009, str. 99.

      (2)  UL C 296, 30.10.2010, str. 25.

      (3)  UL L 8, 12.1.2001, str. 1.


title: Odločba Komisije z dne 28. aprila 1987 o seznamu obratov v Združenih državah Amerike, iz katerih je dovoljen uvoz svežega mesa v Skupnost

text:
Pomembno pravno obvestilo

|

31987D0257

Uradni list L 121 , 09/05/1987 str. 0046 - 0049 finska posebna izdaja: poglavje 3 zvezek 23 str. 0131  švedska posebna izdaja: poglavje 3 zvezek 23 str. 0131

		Odločba Komisijez dne 28. aprila 1987o seznamu obratov v Združenih državah Amerike, iz katerih je dovoljen uvoz svežega mesa v Skupnost(87/257/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovac in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Direktivo 87/64/EGS [2], in zlasti členov 4(1) in 18(1) navedene direktive,ker morajo obrati v tretjih državah za pridobitev dovoljenja za izvoz svežega mesa izpolnjevati splošne in posebne pogoje iz Direktive 72/462/EGS;ker so Združene države Amerike v skladu s členom 4(3) Direktive 72/462/EGS poslale seznam obratov z dovoljenjem za izvoz v Skupnost;ker na podlagi prvega pregleda noben obrat ni bil ocenjen kot zadovoljiv in je Odločba Komisije 86/189/EGS [3] državam članicam na ravni Skupnosti prepovedala uvoz svežega mesa iz obratov v Združenih državah Amerike, pri čemer je tistim državam članicam, katerih nacionalna zakonodaja je to dovoljevala, omogočila, da ne prekinejo obstoječih trgovinskih tokov z obrati, ki so jih predlagale ameriške oblasti, za obdobje sedmih mesecev;ker je bila po ponovnem pregledu obratov z Odločbo Komisije 87/134/EGS [4] prehodna ureditev podaljšana do 29. aprila 1987, da bi sovpadla z začetkom veljavnosti spremenjenih predpisov Skupnosti; ker je skrajni rok za vnos mesa iz teh obratov v Skupnost 22. maj 1987;ker je nadaljnji pregled, opravljen v skladu s členom 5 Direktive 72/462/EGS in členom 2(1) Odločbe Komisije 86/474/EGS z dne 11. septembra 1986 o izvajanju pregledov na kraju samem, ki jih je treba opraviti v zvezi z uvozom goveda, prašičev in svežega mesa iz držav nečlanic [5], pokazal, da se je higienska raven v nekaterih obratih dvignila in se jo lahko šteje za zadovoljivo;ker se zato lahko vpišejo na prvi seznam obratov, iz katerih je dovoljen izvoz v Skupnost;ker je treba primer drugih obratov, ki so jih predlagale Združene države Amerike, ponovno preučiti na podlagi dodatnih podatkov glede njihovih higienskih standardov in njihovo sposobnostjo hitrega prilagajanja zakonodaji Skupnosti;ker se, da bi se izognili kakršni koli nenadni prekinitvi trgovinskih tokov, tem obratom lahko od 29. aprila 1987 začasno dovoli, da opravljajo izvoz svežega mesa v tiste države članice, ki so jih pripravljene sprejeti;ker bo zato treba to odločbo ponovno preučiti in po potrebi spremeniti ob upoštevanju ukrepov, sprejetih v ta namen, in opravljenih izboljšav;ker so ukrepi, predvideni s to odločbo, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 11. Obratom iz Združenih držav Amerike, naštetim v Prilogi, se s tem odobri uvoz svežega mesa v Skupnost v skladu z navedeno prilogo.2. Za uvoz iz obratov, naštetih v Prilogi, še naprej veljajo drugje določeni veterinarski predpisi Skupnosti.Člen 2Brez poseganja v Odločbo 86/189/EGS lahko države članice po 29. aprilu 1987 in do 31. decembra 1987 dovolijo uvoz svežega mesa iz obratov s seznama, ki ga Komisija pošlje državam članicam.Člen 3Države članice prepovedo uvoz svežega mesa iz obratov, ki niso navedeni v členih 1 ali 2.Člen 4Ta odločba se pregleda in po potrebi spremeni do 31. decembra 1987.Člen 5Ta odločba je naslovljena na države članice.V Bruslju, 28. aprila 1987Za KomisijoFrans AndriessenPodpredsednik[1] UL L 302, 31.12.1972, str. 28.[2] UL L 34, 5.2.1987, str. 52.[3] UL L 140, 27.5.1986, str. 30.[4] UL L 51, 20.2.1987, str. 55.[5] UL L 279, 30.9.1986, str. 55.--------------------------------------------------PRILOGASEZNAM OBRATOVŠt. dovoljenja | Obrat/Naslov | Vrsta |KL | RZ | HL | G | O/K | P | EK | PO |1-30 | New Orleans Inspection Service Inc., New Orleans, LA | | | × | | | | | |1-113 | US Cold Storage, Philadelphia, PA | | | × | | | | | |1-149 | C W Storage, Albany, NY | | | × | | | | | |1-162 | Americold, Fogelsville, PA | | | × | | | | | |1-183 | Blue Grass Inspection Service, Philadelphia, PA | | | × | | | | | |1-195 | Rosenberger's Cold Storage Inc., Hatfield, PA | | | × | | | | | |1-305 | Georgia Ports Authority, Savannah, GA | | | × | | | | | |1-320 | South Carolina State Ports Authority, North Charleston, SC | | | × | | | | | |1-333 | Diamond Distribution Center, Newark, DE | | | × | | | | | |1-335 | Service Cold Storage, Miami, FL | | | × | | | | | |1-346 | Primliks, Miami, FL | | | × | | | | | |382G | Smithfield Packing Co., Norfolk, VA | | | × | | | | | |413 | Lundy Packing, Clinton, NC | × | × | | | | × | | |511 | Rocco Further Processing, Timberville, VA | × | × | | | × | | | |553 | Standard Meat Co., Forth Worth, TX | | × | | × | | | | |589 | United Beef Co. Inc., Boston, MA | | × | | × | | | | |E-713 | Central Nebraska Packing Inc., North Platte, NE | × | × | | | | | × | |1198 | Omaha Steaks International Inc., Omaha, NE | | × | | × | | × | | |2444 | Strauss Bros Packing Co. Inc., Hales Corners, WI | × | × | | × | | | | |3001 | Capitol Cold Storage, San Antonia, TX | | | × | | | | | |3056 | Termicol Inc., Wallula, WA | | | × | | | | | |3131 | Worthington Freezer Warehouse Company, Worthington, MN | | | × | | | | | |3136 | Fairmont Refrigerated Service Co., Fairmont, MN | | | × | | | | | |3149 | L & B Corporation, Des Moines, IA | | | × | | | | | |3150 | Beatrice Cold Storage Warehouse, Denver, CO | | | × | | | | | |3158 | Freezer Services Inc., Amarillo, TX | | | × | | | | | |3161 | United Monument Refrigeration Service, Indianapolis, IN | | | × | | | | | |3164 | Americold Corporation, Boston, MA | | | × | | | | | |3170 | Logansport Refrig Services, Logansport, IN | | | × | | | | | |3190 | American Freezer Services Inc., Fremont, NE | | | × | | | | | |3198 | L & B Corporation, Denison, IA | | | × | | | | | |3215 | Napoleon Warehouse Inc., Napoleon, OH | | | × | | | | | |3216 | Freezer Services Inc. of Texas, Garden City, KS | | | × | | | | | |3229 | Iowa Beef Processors Inc., Emporia, KS | | | × | | | | | |3245 | United Refrigerated Services, Marshall, MO | | | × | | | | | |3256 | Nobel Inc., Denver, CO | | | × | | | | | |3261 | Rosenberger's Cold Storage Inc., Hatfield, PA | | | × | | | | | |3273 | Central Nebraska Packing Inc., North Platte, NE | | | × | | | | | |3338 | Millard Warehouse, Iowa City, IA | | | × | | | | | |3363 | Millard Warehouse (L & B Corp), Friona, TX | | | × | | | | | |3396 | Americold, Bettendorf, IA | | | × | | | | | |3398 | Millard Warehouse, Grand Island, NE | | | × | | | | | |3407 | Bell Cold Storage, St Paul, MN | | | × | | | | | |3475 | Atlas Warehouse Cold Storage, Green Bay, WI | | | × | | | | | |3512 | Inland Storage Dist Center, Kansas City, KS | | | × | | | | | |3552 | Cloverleaf Cold Storage Co. (nr 2), Sioux City, IA | | | × | | | | | |3562 | L & B Corporation, Lincoln, NE | | | × | | | | | |3610 | Millard Cold Storage, Dodge City, KS | | | × | | | | | |3688 | Newport St Paul Cold Storage, Newport, MN | | | × | | | | | |3722 | Des Moines Cold Storage Co. Inc., Des Moines, IA | | | × | | | | | |3738 | Artesian Ice and Cold Storage Co., St Joseph, MO | | | × | | | | | |3747 | Nordic Warehouses Inc., Benson, NC | | | × | | | | | |3748 | Sioux City Cold Storage, Sioux City, IA | | | × | | | | | |3854 | Merchants Refrigerating Co., Vinita Park, MO | | | × | | | | | |3860 | Central Storage and Warehouse Inc., Eau Claire, WI | | | × | | | | | |3871 | York Cold Storage Co., York, NE | | | × | | | | | |3910 | United States Cold Storage, East Peoria, IL | | | × | | | | | |3935 | Millard Warehouse, Omaha, NE | | | × | | | | | |3942 | Wilkerson Cold Storage, Lubbock, TX | | | × | | | | | |E-4816 | Great Western Meat Co., Morton, TX | × | × | | | | | × | |6543 | Savannah Cold Storage, Savannah, GA | | | × | | | | | |E-8861 | Amfran Packing Co., Plainfield, CT | × | × | | | | | × | |8904 | Bell Cold Storage, St Paul, MN | | | × | | | | | |E-9910 | Cavalier Export Co., Evington, VA | × | × | | | | | × | |--------------------------------------------------


title: 2010/480/SZVP: Sklep političnega in varnostnega odbora EUMM Georgia 1/2010 z dne 3. septembra 2010 o podaljšanju mandata vodje nadzorne misije Evropske unije v Gruziji, EUMM Georgia

text:
               4.9.2010

               SL

               Uradni list Evropske unije

               L 234/16

         SKLEP POLITIČNEGA IN VARNOSTNEGA ODBORA EUMM Georgia 1/2010
   z dne 3. septembra 2010
   o podaljšanju mandata vodje nadzorne misije Evropske unije v Gruziji, EUMM Georgia
   (2010/480/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2008/736/SZVP z dne 15. septembra 2008 o nadzorni misiji Evropske unije v Gruziji, EUMM Georgia (1), in zlasti člena 10(1) Skupnega ukrepa,
   ob upoštevanju naslednjega:

               (1)

               Svet je na podlagi člena 10(1) Skupnega ukrepa 2008/736/SZVP pooblastil Politični in varnostni odbor (v nadaljnjem besedilu: PVO), da v skladu s členom 38 Pogodbe sprejema ustrezne odločitve glede političnega nadzora in strateškega vodenja nadzorne misije Evropske unije v Gruziji, EUMM Georgia (v nadaljnjem besedilu: EUMM Gerogia), vključno z odločitvijo o imenovanju vodje misije.

               (2)

               PVO je 16. septembra 2008 na predlog generalnega sekretarja/visokega predstavnika s Sklepom EUMM/1/2008 (2) imenoval g. Hansjörga HABERJA za vodjo misije EUMM Georgia do 15. septembra 2009.

               (3)

               PVO je 31. julija 2009 na predlog generalnega sekretarja/visokega predstavnika sprejel Sklep EUMM Georgia/1/2009 (3), s katerim je g. Hansjörgu HABERJU podaljšal mandat vodje misije EUMM Georgia do 15. septembra 2010.

               (4)

               Visoki predstavnik Unije za zunanje zadeve in varnostno politiko je 30. junija 2010 PVO predlagal, da se g. Hansjörgu HABERJU podaljša mandat vodje misije EUMM Georgia še za eno leto, in sicer do 15. septembra 2011 –

         SPREJEL NASLEDNJI SKLEP:
   Člen 1
   G. Hansjörgu HABERJU se mandat vodje nadzorne misije Evropske unije v Gruziji, EUMM Georgia, podaljša do 15. septembra 2011.
   Člen 2
   Ta sklep začne veljati na dan sprejetja.

      V Bruslju, 3. septembra 2010

            Za Politični in varnostni odbor

            Predsednik

         W. STEVENS

      (1)  UL L 248, 17.9.2008, str. 26.

      (2)  UL L 319, 29.11.2008, str. 79.

      (3)  UL L 214, 19.8.2009, str. 40.


title: Sklep Sveta z dne 9. marca 1998 o sklenitvi, v imenu Evropske skupnosti, Konvencije Združenih narodov o boju proti dezertifikaciji v tistih državah, ki doživljajo hudo sušo in/ali dezertifikacijo, zlasti v Afriki

text:
Pomembno pravno obvestilo

|

31998D0216

Uradni list L 083 , 19/03/1998 str. 0001 - 0002

		Sklep Svetaz dne 9. marca 1998o sklenitvi, v imenu Evropske skupnosti, Konvencije Združenih narodov o boju proti dezertifikaciji v tistih državah, ki doživljajo hudo sušo in/ali dezertifikacijo, zlasti v Afriki(98/216/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti ter zlasti člena 130r(4) in člena 130y, skupaj s členom 228(2), prvi stavek in (3), prvi pododstavek Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker je Komisija v imenu Skupnosti sodelovala pri pogajanjih za pripravo mednarodne konvencije o boju proti dezertifikaciji v skladu s pooblastilom, ki ji ga je dal Svet;ker je bila ta konvencija podpisana v imenu Skupnosti v Parizu dne 14. oktobra 1994;ker je cilj te konvencije boj proti dezertifikaciji in ublažitev učinkov suše v državah, ki doživljajo hudo sušo in/ali dezertifikacijo, zlasti v Afriki, s pomočjo učinkovitega delovanja na vseh ravneh, podprtega z mednarodnim sodelovanjem in partnerskimi dogovori v okviru celovitega pristopa, katerega namen je prispevati k doseganju trajnostnega razvoja na prizadetih območjih;ker je dezertifikacija eden izmed pomembnejših okoljskih problemov, ki ga povzroča zapleteno medsebojno delovanje fizikalnih, bioloških, političnih, socialnih, kulturnih in gospodarskih dejavnikov;ker je Skupnost sprejela ukrepe, vključno z zakonodajnimi akti, in podprla pobude na področjih, ki jih ureja konvencija, ter je njena dolžnost, da potrdi in zagovarja svoje obveze na tem področju na mednarodni ravni;ker politika Skupnosti o okolju na mednarodni ravni prispeva k uveljavljanju ukrepov, namenjenih urejanju regionalnih ali globalnih okoljskih problemov, vključno z dezertifikacijo;ker politika Skupnosti o sodelovanju pri razvoju spodbuja trajnostni gospodarski in socialni razvoj držav v razvoju, zlasti tistih v najbolj neugodnem položaju, ter izkoreninjenje revščine v državah v razvoju, kar sta tudi dva izmed ciljev konvencije;ker konvencija vključuje določbe, ki podpirajo uvedbo okoljevarstvenih pobud in tako tudi boj proti dezertifikaciji v severnem Sredozemlju; ker bodo torej taki ukrepi pripomogli k reševanju regionalnih okoljskih zadev;ker politika Skupnosti na področju znanstvenih in tehnoloških raziskav pomembno prispeva k ohranjanju okolja in boju proti dezertifikaciji zlasti s posebnimi programi za znanstveno in tehnološko sodelovanje s tretjimi državami ter tudi z dejavnostmi za globalno spremembo Programa za okolje in podnebje;ker je sklenitev konvencije mogoče upoštevati pri bodočem sprejemanju ukrepov, ki se nanašajo na posebne pobude na področju gospodarskega in socialnega razvoja;ker v skladu z ustreznim področjem pristojnosti Skupnost in države članice sodelujejo s tretjimi državami in ustreznimi mednarodnimi organizacijami;ker so vse države članice že sklenile konvencijo z deponiranjem svojih listin o ratifikaciji;ker bo sklenitev konvencije s strani Skupnosti pripomogla k doseganju ciljev, določenih v členih 130a, 130b in 130u Pogodbe,SKLENIL:Člen 1Konvencija Združenih narodov o boju proti dezertifikaciji v tistih državah, ki doživljajo hudo sušo in/ali dezertifikacijo, zlasti v Afriki, se odobri v imenu Skupnosti.Celotno besedilo konvencije in izjava o pristojnosti iz členov 34(2) in (3) navedene konvencije, sta priložena temu sklepu.Člen 2Predsednik Sveta se pooblasti, da imenuje osebo(-e), pooblaščeno(-e) za deponiranje listine o ratifikaciji konvencije pri Generalnim sekretarju Združenih narodov, v skladu s členom 34 konvencije.Ta(-e) oseba(-e) hkrati deponira(-jo) izjavo o pristojnosti, ki je priložena temu sklepu.Člen 3Stališče, ki ga sprejme Skupnost na Konferenci pogodbenic, kadar se ta organ pozove, da sprejme sklepe s pravnim učinkom, sprejme Svet s kvalificirano večino na predlog Komisije.Skupnost na Konferenci pogodbenic zastopa Komisija pri zadevah, ki so v okviru pristojnosti Skupnosti.Člen 4Ta sklep se objavi v Uradnem listu Evropskih skupnosti.V Bruslju, 9. marca 1998Za SvetPredsednikG. Brown[1] UL C 229, 30.9.1997, str. 1.[2] UL C 339, 10.11.1997.--------------------------------------------------